Here is a page extracted from Wikipedia that may contain CSS, HTML, and a lot of unformatted text.

Title: Ilesia de Sant Chuan de Busa
Content: A ilesia de Sant Chuan de Busa u Sant Chuan Baptista de Busa ye una ilesia que se troba en a comarca aragonesa de l'Alto Galligo, en a comarca de Sarrablo, en o municipio de Biescas, a o canto d'o camín que puya dende Oliván ta o lugar de Larrede (municipio de Samianigo), a 823 metros d'altaria sobre o livel d'a mar.

Estió a ilesia parroquial d'un lugar medieval hue desapareixito, Busa. Agustín Ubieto Arteta cita o lugar en a suya obra Toponimia aragonesa medieval. Feita construir por Ramón Guillén entre 1060 y 1070, ye d'estilo mozarabe u romanico lombardo como a resta d'ilesias d'o grupo de Sarrablo.

No tiene torre campanar y a vuelta de l'abside no fue rematata. A suya unica nau rectangular ye zarrata por un tellato de fusta a dos auguas.

Sobre a puerta d'a ilesia bi ha una inscripción en caracters cuficos que diz la ilaha illa Allah, en arabe No bi ha (atro) dios que Dios.

Ye Molimento Historico-Artistico dende 1982, protechita legalment como Bien d'Intrés Cultural. Fue restaurata en os anyos 1970 por l'Asociación de Amigos del Serrablo.

Vinclos externos 

  San Juan de Busa en www.aragonromanico.com.
  San Juan de Busa en www.romanicoaragones.com.

Referencias 

Ilesias d'a provincia de Uesca
Chuan de Busa
Chuan de Busa
Busa
Chuan de Busa
Ilesia de Sant Chuan de Busa
Ilesia de Sant Chuan de Busa